මෙරට නිෂ්පාදනය කළ හැකි ඖෂධ අඩු වියදමින් නිෂ්පාදනය කිරීම සඳහා අදාළ අංශ සමඟ සාකච්ඡා කිරීමට මෙහිදී නියෝජ්‍ය නායක රුවන් විජයවර්ධන මහතාට පැවරුවේය.රටට අවශ්‍ය සේලයින් මුළු ප්‍රමාණයම දැන් මෙරට නිෂ්පාදනය කරන බව පෙන්වා දුන් රුවන් විජයවර්ධන මහතා ඒ ආකාරයට මෙරටදීම නිෂ්පාදනය කළ හැකි ඖෂධ වර්ග නිපදවීම ආරම්භ කිරීමට පියවර ගතයුතු බව පෙන්වා දුන්නේය.ඖෂධ පාලන අධිකාරියේ ලියාපදිංචිය වෙනුවට කමිටුවක් මගින් ඖෂධ සපයන්නන් ලියාපදිංචි කිරීම ගැන ද මෙහිදී සාකච්ඡා විය.ඉන්දිය ආධාර යටතේ ලබා දුන් වියළි ආහාර පැකට් ලක්ෂ 40ක ප්‍රමාණය ප්‍රාදේශීය ලේකම්වරුන් මගින් දුගී දුප්පත් ජනතාවට ලබාදීමට පියවර ගන්නා ලෙස ගිය සතියේ දී අදාළ නිලධාරීන්ට උපදෙස් ලබා දුන් අග්‍රාමාත්‍යවරයා තමන් එවැනි ආහාර පැකට් ලක්ෂ 40ක් ලබා ගැනීමට ද සාකච්ඡා කරන බවත් එහිදී ප්‍රකාශ කළේය.